|  |  |  |
| --- | --- | --- |
|  | **KRITERIJI ODABIRA** | **Bodovi** |
| A | **EKONOMSKI KRITERIJI** | **Najviše 35%** |
| **1.** | **Veličina gospodarstva (SO) / broj članova zadruge ili proizvođačke organizacije** | **8%** |
|  | 15.000 - 99.999/zadruga ili proizvođačka organizacija sa >35 članova | 8 |
| 100.000 - 250.000/zadruga ili proizvođačka organizacija sa 26 - 35 članova | 6 |
| <15.000/zadruga ili proizvođačka organizacija sa 16 - 25 članova | 4 |
| > 250.000/zadruga ili proizvođačka organizacija sa 7 - 15 članova | 2 |
| **2.** | **Kompleksnost ulaganja** | **4%** |
|  | Rekonstrukcija i opremanje postojećih zatvorenih/zaštićenih prostora ili objekata za skladištenje i/ili čuvanje primarnih poljoprivrednih proizvoda ili restrukturiranje vinograda stolnih kultivara (min. 50 % prihvatljivih troškova u projektu) | 4 |
| Kupnja mehanizacije i/ili opreme (min. 40% prihvatljivih troškova u projektu) | 3 |
| Izgradnja i opremanje novog zatvorenog/zaštićenog prostora ili objekta za skladištenje i/ili čuvanje primarnih poljoprivrednih proizvoda i podizanje novih vinograda (min. 70% prihvatljivih troškova u projektu) | 2 |
| **3.** | **Zajednički projekt** | **5%** |
|  | Zajednički projekt provodi 5 ili više partnera | 5 |
| Zajednički projekt provodi 3 - 4 partnera | 3 |
| **4.** | **Spremnost projekta** | **3%** |
|  | U prvoj fazi natječaja priložena je pravomoćna građevinska dozvola | 3 |
| U prvoj fazi natječaja priložen je Glavni projekt (građevinska dozvola bit će priložena u drugoj fazi natječaja) | 1 |
| **5.** | **Ulaganje doprinosi stvaranju novih radnih mjesta** | **3%** |
|  | Za 2 ili više novostvorenih radnih mjesta | 3 |
|  | Za novostvoreno radno mjesto | 2 |
| Projektom su očuvana postojeća radna mjesta | 1 |
| **6.** | **Dužina poslovanja korisnika** | **5%** |
|  | Subjekt posluje > 10 godina | 5 |
| Subjekt posluje od 5 do 10 godina | 3 |
| Subjekt posluje od 2 do 5 godina | 1 |
| **7.** | **[[1]](#footnote-1)Ekonomičnost ukupnog poslovanja\*** | **7%** |
|  | >15% | 7 |
| 8 - 15% | 5 |
| 6 - 8% | 3 |
| 4 - 6% | 1 |
| **A** | **Sumarni prag prolaznosti na ekonomskim kriterijima** | **40%** |
| **B** | **SEKTORSKI KRITERIJI** | **Najviše 25%** |
| **8.** | **Sektor (trenutna proizvodnja)** | **25%** |
|  | Šećerna repa (min. 10% ukupnih površina) | 25 |
| Vinogradarstvo | 21 |
| Industrijsko bilje (suncokret, uljana repica, konoplja, duhan, hmelj, lan, soja, ljekovito, začinsko i aromatično bilje) | 19 |
| Žitarice i heljda (pšenica, raž, ječam, zob, pšenoraž, kukuruz, proso, pravi pir, sirak i heljda) | 17 |
| Cvijeće i ukrasno bilje | 15 |
| **C** | **KRITERIJ LOKACIJE ULAGANJA** | **Najviše 23%** |
| **9.** | **Indeks razvijenosti JLS-a (prema mjestu ulaganja/sjedištu korisnika)** | **20%** |
|  | Ulaganje na području JLS-a koje pripada 1. ili 2. skupini | 20 |
| Ulaganja na području JLS-a koje pripada 3. ili 4. skupini + JLS-ovi na otocima i brdsko-planinskom području koji su razvrstani u 5. ili 6. skupinu | 15 |
| Ulaganja na području JLS-a koje pripada 5. ili 6. skupini + JLS-ovi na otocima i brdsko-planinskom području koji su razvrstani u 7. ili 8. skupinu | 10 |
| Ulaganja na području JLS-a koje pripada 7. ili 8. skupini | 5 |
| **10.** | **Ulaganje u područjima s prirodnim ograničenjima i ostalim posebnim ograničenjima** | **3%** |
|  | Ulaganje se pretežito odvija u području sa značajnim prirodnim ograničenjima – ZPO (minimalno 50%) | 3 |
| Ulaganje se pretežito odvija u gorsko-planinskom području – GPP (minimalno 50%) | 2 |
| Ulaganje se pretežito odvija u području s posebnim ograničenjem - PPO (minimalno 50%) | 1 |
| **D** | **HORIZONTALNI KRITERIJI** | **Najviše 17%** |
| **11.** | **Mladi poljoprivrednici** | **4%** |
|  | Mladi poljoprivrednik je nositelj/odgovorna osoba/vlasnik poljoprivrednog gospodarstva duže od 2 godine | 4 |
| Mladi poljoprivrednik je nositelj/odgovorna osoba/vlasnik poljoprivrednog gospodarstva kraće od 2 godine | 3 |
| **12.** | **Novi/inovativni proizvod/tehničko-tehnološki proces** | **4%** |
|  | Projektom se uvodi novi/inovativni proizvod/tehničko-tehnološki proces (isključujući mehanizaciju i plodored) | 4 |
| **13.** | **Doprinos ulaganja fokus područjima** | **5%** |
|  | Ulaganje doprinosi boljem upravljanju vodama, uključujući upravljanje gnojivima i pesticidima  (fokus područje 4B) | 1 |
| Ulaganje doprinosi sprečavanju erozije tla i bolje upravljanje tlom (fokus područje  4C) | 1 |
| Ulaganje doprinosi povećanju učinkovitosti u korištenju vode u poljoprivredi (fokus područje 5A) | 1 |
| Ulaganje doprinosi povećanju učinkovitosti u korištenju energije u poljoprivredi i preradi hrane (fokus područje  5B) | 1 |
| Ulaganje doprinosi smanjenju emisije stakleničkih plinova i amonijaka iz poljoprivrede (fokus područje 5D) | 1 |
| **14.** | **Stručna sprema i radno iskustvo nositelja/ odgovorne osobe/ zaposlenika/člana** | **4%** |
|  | Završen preddiplomski ili preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij agronomske, šumarske, veterinarske ili biotehnološke struke | 4 |
| 8 ili više godina iskustva u poljoprivredi | 4 |
| Srednja stručna sprema agronomske, šumarske, veterinarske ili biotehnološke struke | 2 |
| 4 do 8 godina iskustva u poljoprivredi | 2 |
| **MAKSIMALNI BROJ BODOVA** | | **100%** |
| **PRAG PROLAZNOSTI** | | **40%** |

\* Izračun ekonomičnosti poslovanja

Obveznici poreza na dobit[[2]](#footnote-2):

Obveznici poreza da dohodak koji vode poslovne knjige i evidencije sukladno članku 34. Zakona o porezu na dohodak (NN 115/16)[[3]](#footnote-3):

Proračunski korisnici[[4]](#footnote-4)

Ekonomičnost poslovanja = (ukupni prihodi – ukupni rashodi + otpis/ispravak vrijednosti dugotrajne imovine)/ ukupni prihodi \*100

**DODATNA POJAŠNJENJA KRITERIJA ODABIRA**

U slučaju zajedničkog projekta, bodovi po kriteriju odabira 1, 5, 6, 7, 8, 9, 10 i 14 dodjeljuju se temeljem podataka dostavljenih za nositelja zajedničkog projekta.

KRITERIJ ODABIRA BR. 2 **„Kompleksnost ulaganja“**

Ako ulaganje obuhvaća i rekonstrukciju i opremanje postojećih zatvorenih/zaštićenih prostora ili objekata za skladištenje i/ili čuvanje primarnih poljoprivrednih proizvoda ili restrukturiranje vinograda stolnih kultivara u udjelu manjem od 50% prihvatljivih troškova u projektu i izgradnju i opremanje novog zatvorenog/zaštićenog prostora ili objekata za skladištenje i/ili čuvanje primarnih poljoprivrednih proizvoda ili podizanje novih vinograda u udjelu manjem od 70% prihvatljivih troškova u projektu, a zajedno čine više od 70% prihvatljivih troškova u projektu, korisnik ostvaruje pravo na 2 boda po ovom kriteriju.

Bodovi za ulaganja u restrukturiranje vinograda stolnih kultivara i bodovi za ulaganja u podizanje novih vinograda dodjeljuju se za sve troškove navedene pod točkom 2 (isključujući trošak 2.2) u Listi prihvatljivih troškova uz uvjet da ti troškovi iznose min. 50 % odnosno min. 70% prihvatljivih troškova u projektu.

Bodovi za kupnju mehanizacije i/ili opreme dodjeljuju se za sve troškove navedene pod točkom 3 (isključujući trošak 3.4) u Listi prihvatljivih troškova.

Ako se u administrativnoj kontroli drugog dijela zahtjeva za potporu utvrdi da je došlo do promjena u iznosima troškova navedenim u dijelu Tablice troškova i izračuna potpore u odnosu na iznose troškova navedene u dijelu tablice Plan nabave koja je prilog Odluke o rezultatu administrativne kontrole zahtjeva za potporu i Ugovora o financiranju, zbog čega je došlo do promjene u omjerima na predmetnom kriteriju „Kompleksnost ulaganja“ te je postotak troškova temeljem kojih su ostvareni bodovi po ovom kriteriju pao ispod propisanog minimuma, Agencija za plaćanja će proporcionalno umanjiti sve troškove koji ne ulaze u izračun troškova temeljem kojih su ostvareni bodovi, na način da ih umanji za onaj postotak koji je potreban kako bi se zadržao minimalan propisan omjer troškova temeljem kojih su bodovi prvotno ostvareni.

KRITERIJ ODABIRA BR. 4 **„Spremnost projekta“**

Bodove po ovom kriteriju mogu ostvariti **isključivo** oni projekti za koje je potrebno ishođenje građevinske dozvole.

KRITERIJ ODABIRA BR. 5 „**Ulaganje doprinosi stvaranju novih radnih mjesta“**

U slučaju kada izračunati broj zaposlenika ne predstavlja cijeli broj, vrijednost do 0,5 se zaokružuje na manji broj, a vrijednosti iznad 0,5 uključujući i 0,5 zaokružuju se na veći broj.

KRITERIJ ODABIRA BR. 8 „**Sektor (trenutna proizvodnja)“**

Trenutna proizvodnja korisnika provjerava se iz Potvrde o ekonomskoj veličini poljoprivrednog gospodarstva koju izdaje Savjetodavna služba.

U slučaju da se ulaganje odnosi na 2 ili više sektora, bodovi se dodjeljuju za onaj sektor u kojem se nalazi najveći financijski udio prihvatljivih troškova projekta.

Bodovi za ulaganja u sektor šećerne repe mogu se ostvariti **isključivo** na temelju Ugovora o proizvodnji i otkupu šećerne repe sa šećeranom.

KRITERIJ ODABIRA BR. 9 „**Indeks razvijenosti JLS-a (prema mjestu ulaganja)“**

Pripadnost ulaganja pojedinoj JLS se određuje na sljedeći način:

Ako je korisnik ostvario 2 ili 4 boda za kriterij odabira pod točkom 2. Kompleksnost ulaganja, mjestom ulaganja će se smatrati lokacija izgradnje/rekonstrukcije i opremanja.

Ako je korisnik pod točkom 2. Kompleksnost ulaganja ostvario 3 boda za ulaganja u nabavu mehanizacije i opreme, bodovi se dodjeljuju prema sjedištu korisnika/sjedištu nositelja zajedničkog projekta.

U slučaju da se ulaganje odvija u dva ili više JLS-a bodovi se dodjeljuju prema onom JLS-u gdje se nalazi najveći financijski udio u slučaju izgradnje/rekonstrukcije i opremanja.

KRITERIJ ODABIRA BR. 10 „**Ulaganje u područjima s prirodnim ograničenjima i ostalim posebnim ograničenjima„**

Pripadnost ulaganja ZPO/GPP/PPO određuje se prema području na kojem se ostvaruje minimalno 50% prihvatljivih troškova u projektu.

Troškovi ulaganja u poljoprivrednu mehanizaciju i gospodarska vozila u cijelosti se pribrajaju onom područjus prirodnim ograničenjima i ostalim posebnim ograničenjima u kojem se nalazi sjedište korisnika.

Ako se ulaganje odvija u više područja, a zbroj troškova ulaganja u tim područjima iznosi više od 50% prihvatljivih troškova u projektu, korisnik ostvaruje bodove za područje s manjim brojem bodova.

KRITERIJ ODABIRA BR. 11 **„Mladi poljoprivrednici“**

U slučaju zajedničkog projekta nije moguće ostvariti bodove po ovom kriteriju.

KRITERIJ ODABIRA BR. 12 „**Novi/inovativni proizvod/tehničko-tehnološki proces“**

Novi proizvod je svaki proizvod koji je nastao kao rezultat ulaganja i naveden je u tablici „Struktura i dinamika EPFRR proizvodnje“ na način da stvara novu dodanu vrijednost.

Novim proizvodom u kontekstu proizvodnje smatraju se aktivnosti koje dovode do povećanja dodane vrijednosti konačnog proizvoda (pakiranje, sortiranje i sl.) te je vidljivo da po jedinici mjere donosi dodanu vrijednost u odnosu na postojeću proizvodnju.

Uvođenje novog/unaprijeđenog tehničko - tehnološkog procesa predstavljaju aktivnosti kojima se postojeći tehnološki proces automatizira, informatizira (čime se isključuje kupnja osobnih računala i printera za redovito poslovanje te računalnih programa namijenjenih svakodnevnom uredskom poslovanju) ili unaprjeđuje na način da utječe na povećanu produktivnost, smanjenje utroška energije, očuvanje okoliša, ukupan prinos ili prirast i sl.

Kupnja mehanizacije i/ili gospodarskih vozila ni u kom slučaju ne može se smatrati unaprjeđenjem tehničko - tehnološkog procesa.

1. [↑](#footnote-ref-1)
2. Dokument na temelju kojeg se utvrđuju podaci: obrazac GFI-POD i obrazac DI [↑](#footnote-ref-2)
3. Dokument na temelju kojeg se utvrđuju podaci: obrazac P-PPI i Obrazac DI [↑](#footnote-ref-3)
4. Dokument na temelju kojeg se utvrđuju podaci: Financijski izvještaji proračunskih korisnika [↑](#footnote-ref-4)